Guicha

Guicha () – ežeras Salvadore (Santa Anos departamente) ir Gvatemaloje (Čikimulos departamente), 430 m aukštyje. Į ežerą suteka Ostua, Angės ir Kusmapos upės, o išteka Desagues upė, įtekanti į Lempą. Į Guichą įsiterpia du dideli pusiasaliai. Ežere yra Teotipos, Sero de Tulės ir Igualtepeko salos. Jose 1924 m. rasta prieškolumbinės indėnų keramikos dirbinių. Ežerą supa užgesę Mitos, Siera Diego ir Monte Kemado ugnikalniai.

Salvadoro ežerai
Gvatemalos ežerai